Source: https://skolskyportal.sk/zaradenie-ss-ucitela-do-karieroveho-stupna-ucitel-s-i-atestaciou
Timestamp: 2020-01-27 21:33:05+00:00
Document Index: 5509112

Matched Legal Cases: ['§ 6', '§30', '§ 3', '§ 87', '§ 6', '§ 6']

Zaradenie SŠ učiteľa do kariérového stupňa učiteľ s I. atestáciou | Školský portál
Zaradenie SŠ učiteľa do kariérového stupňa učiteľ s I. atestáciou
Po, 07/22/2019 - 12:49
chcel by som poprosiť o informáciu ohľadom zaradenia mojej osoboby do kariérového stupňa učiteľ s prvou atestáciou.
- v roku 2015 som úspešne ukončil denné štúdium v inžinierskom študijnom programe,
- v roku 2015 som úspešne ukončil doplňujúce pedagogické štúdium,
- ešte v roku 2015 som začal doktorandské štúdium v dennej forme, ktoré ukončujem 26. 08. 2019 obhajobou dizertačnej práce. V prípade úspešného ukončenia mi bude udelený titul philosophiae doctor,
- od roku 2016 som začal pracovať ako učiteľ odborných predmetov na strednej škole, v súčasnosti som zaradený do kariérového stupňa samostatný učiteľ.
Budem po troch rokoch pedagogickej praxe, resp. po štyroch rokoch za predpokladu uznania pdg praxe prvého ročníka PhD. štúdia (podľa § 6 ods. 4 zákona č. 553/2003 Z. z.) zaradený od 01. 09. 2019 do kariérového stupňa učiteľ s prvou atestáciou ešte podľa starého zákana, nakoľko podmienky som splnil ešte v období jeho platnosti?
Alebo zostanem kvôli zmene zákona v kariérovom stupni samostatný učiteľ, z ktorého budem preradený do kariérového stupňa v zmysle §30 ods. 1 zákona č. 138/2019 Z. z. až po uplynutí 5 rokov od zaradenia do kar. stupňa samostatný učiteľ?
V prípade, že od 01. 09. by som nemohol byť zaradený ako učiteľ s prvou atestáciu, mám nárok byť do tohto stupňa zaradený do 31. 08. za podmienok starého zákona?
V prípade, že budem zaradený ako učiteľ s prvou atestáciu, mám nárok byť po troch rokoch zaradený do stupňa učiteľ s druhou atestáciou alebo budem musieť po piatich rokoch skladať druhú atestačnú skúšku?
Ut, 07/23/2019 - 20:02
Ak do 26. 8. 2019 budete mať tri roky pedagogickej činnosti definovanej v § 3 zákona č. 317/2009 Z. z. , t. j. činnosť pri uskutočňovaní školského vzdelávacieho programu na základnej alebo strednej škole, tak Vás 27. 8. 2019 zaradia do kariérového stupňa učiteľ s prvou atestáciou a tak prejdete aj pod zákon č. 138/2019 Z. z. V ďalšom zaradení sa bude zamestnávateľ ním riadiť. Uplatní § 87 ods. 11 zákona č. 138/2019 Z. z. Prax podľa § 6 ods. 4 zákona č. 553/2003 Z. z. nie je pedagogická prax i napriek tomu, že sa započítava v plnom rozsahu.
St, 07/24/2019 - 12:48
Dobrý deň, pani inžinierka,
ďakujem Vám za odpoveď. Ak tomu správne rozumiem, budeme mi po ukončení doktorandského štúdia zarátaná celková prax 4 roky, avšak do kvalifikačného stupňa učiteľ s prvou atestáciou sa zaradím až po 5 rokoch pedagogickej praxe, v zmysle nového zákona.
St, 07/24/2019 - 19:02
Prečítala som si moju predchádzajúcu odpoveď, ja tam nič také ako píšete nevidím. skúste si to prečítať opäť.
Št, 07/25/2019 - 12:19
Napísali ste, že: Prax podľa § 6 ods. 4 zákona č. 553/2003 Z. z. nie je pedagogická prax i napriek tomu, že sa započítava v plnom rozsahu.
Čiže moja prax bude k 27. 8. celkovo 4 roky, avšak keďže k tomuto dátumu nebudem mať pdg prax 3 roky, ostanem v kariérovom stupni samostatný učiteľ, z ktorého budem o 2 roky preradený do stupňa učiteľ s 1. atestáciou.
Takto som to z Vašej odpovede pochopil.
St, 07/31/2019 - 20:55
Zaradenie učiteľa SŠ
Áno, je to tak, ak nemáte tri roky pedagogickej praxe, od 1. 9. 2019 budete zaradený do kariérového stupňa samostatný učiteľ.